
ŠAKIŲ RAJONO SAVIVALDYBĖS  TARYBA

SPRENDIMAS

DĖL VIENKARTINĖS PARAMOS ALINAI MOCKEVIČIENEI SKYRIMO

2010 m. kovo 25 d. Nr. T-60
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 6 str. 43 p., Vyriausybės 1994 m. gegužės 9 d. nutarimu Nr.360 (Žin., 1994, Nr.36-653) patvirtintos socialinės paramos koncepcijos 18 p., rajono savivaldybės tarybos 2005 m. liepos 28 d. sprendimu Nr.T-199 patvirtintos vienkartinės paramos teikimo šeimai (vienam gyvenančiam asmeniui) stichinės nelaimės, gaisro, skurdo ar kitu ypatingu atveju tvarkos 12.1 p. ir atsižvelgdama į rajono savivaldybės Paramos teikimo komisijos 2010 m. kovo 9 d. posėdžio protokole Nr. PT-2 pateiktas rekomendacijas, nusprendžia:

1. Skirti Alinai Mockevičienei, gyvenančiai Griškabūdžio seniūnijoje, Paluobių kaime, 2000 Lt dydžio vienkartinę paramą, sudegus gyvenamajam namui.  

2. Pavesti savivaldybės administracijos direktoriui vienkartinę paramą mokėti vadovaujantis savivaldybės tarybos 2004 m. liepos 15 d.  sprendimu Nr.T-203 patvirtintos Išmokų vaikams teikimo socialinės rizikos šeimoms tvarkos 7 p. 

3. Įpareigoti rajono savivaldybės administracijos Centralizuotos buhalterijos skyrių iš rajono savivaldybės 2010 m. biudžete numatyto stichinių nelaimių fondo lėšų išmokėti A.Mockevičienei 2000 Lt. 

4. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr.13-308; 2000, Nr.85-2566) nustatyta tvarka.

